Document ID: /roh_data/filtered/fineweb-2-filterrobots_roh.jsonl.gz/66831

Suenter l'annunzia ch'ins haja chattà utensils da viandar sin il piz ed in telefonin ed in chapè sin la costa, ha la Rega instradà in sgol da tschertga. Curt suenter saja lura er il collega dal sparì s'annunzià tar la polizia ed inditgà che ses collega da viandar saja sparì.
En ina spunda taissa sin radund 3'100 meters ha la gruppa da salvament lura chattà la bara da l'um. Tenor las emprima enconuschientschas è il turist crudà radund 50 meters en la profunditad. Ils dus turist giapunais s'avevan separads curt sur la staziun da la pendiculara da la Diavolezza.